
Text: VASir.H DRĂGUŢ 


HDITURA MERIDIANE Bucureşti, 1966 





Pe oriunde ar călători cineva către valea 
de mijloc a Tîrnavei Mari — rîu cu ape tul¬ 
buri dar blajine care se desfată între maluri cu 
răchiţi şi margarete — drumurile sînt pline de 
o neaşteptată, încîntătoare frumuseţe. 

Privelişti largi cu unduiri molcome, ori¬ 
zonturi albastre zdrenţuite de crestele munţilor, 
pajişti surîzătoare, vara, ori albe întinderi 
neprihănite, iarna — toate se succed asemenea 
unor pagini ilustrate dintr-un vast album 
răsfoit cu generozitate în fata fiecărui trecător. 
Sate pitoreşti apar străjuite de zidurile înalte 
şi tăcute ale bisericilor fortificate, în timp ce 
pe înălţimi dormitează, îngrădite cu cer şi 
învăluite de amintiri, vechi cetăti ţărăneşti. Din 
loc în loc — si tot mai des în ultimii ani — 

f 

se ivesc coşurile de uzină care, asemenea unor 
uriaşe semne de exclamaţie, accentuează marile 
prefaceri înnoitoare din ţara noastră. 

La locul de întîlnire a drumurilor — fie că 
vin dinspre Braşov, dinspre Tîrgu Mureş, 
dinspre Mediaş —, acolo unde apele liniştite 
ale Tîrnavei şovăie căutîndu-şi cale printre 
dealurile înalte cu coame zbîrlite de pădure, 
din pămînt se înalţă un deal cu coaste repezi 
pe a cărui frunte oamenii au aşezat o minu¬ 
nată cunună de ziduri si turnuri: Sighişoara. 

t O J 

Acoperişurile Sighişoarei se desfăşoară molco?}2^ 
săgetate ici colo de verticalele turnurilor 













Tirnava curge pe acelaşi pat 
moale de mîl şi nisip auriu, 
lenevind pe sub sălcii 


Celui ce o vede în trecere, de la fereastra 
grăbită a trenului, imaginea neaşteptată a 
oraşului-cetate, cu ziduri sumbre şi turnuri 
semeţe, cu case vesele strălucind multicolor sub 
soare, îi rămîne multă vreme întipărită pe retină, 
ca o obsesie, ca o chemare. 

Poposind mai multă vreme aici, potrivind 
paşii pe străzile înguste, pe scări şi pe sub 
bolţi întunecate, călătorul descoperă o lume 
neobişnuită, în care mişcarea timpului e ascunsă 
şi totuşi prezentă. 

Timpul are aici aromă şi buchet, ca de vin 
vechi. Mii de ani de vieţuire, mii de ani de 
zbucium, de bucurii şi întristări trecătoare. De 
mii de ani în rotirea-i diurnă soarele a învăluit 
aceste locuri în aura strălucitoare a razelor sale. 
De mii de ani Tîrnava curge pe acelaşi pat 
moale de mîl şi nisip auriu, lenevind pe sub 
sălcii. De mii de ani. 

Urme materiale, adăpostite azi în vitrinele 
muzeului din cetate, fac să transpară prin 
ceaţa mileniilor aspecte ale vieţuirii omului 
încă din epoca pietrei cioplite — a paleoliti¬ 
cului. Trăind în grote, ocupîndu-se cu vînă- 
toarea şi pescuitul, oamenii acelor timpuri au 
lăsat numeroase mărturii pe valea Tîrnavei 
Mari. 

Mai tîrziu, în neolitic, cam între anii 
4000—1800 î.e.n., locuitorii se ocupau cu 
păstoritul, agricultura şi olăritul, trăind în 
colibe circulare, ovale sau dreptunghiulare. 

La numai cinci kilometri de Sighişoara, un 
deal rupt deasupra Tîrnavei a găzduit vreme 
de mai multe sute de ani una dintre cele mai 
importante aşezări din partea locului, în epoca 
în care bronzul devenise materialul principal 
pentru confecţionarea armelor şi podoabelor. 

Este dealul Turcului, cunoscut în literatura de 
specialitate sub denumirea de Wietenberg, 
denumire ce a fost de asemenea dată unei 
culturi care în epoca de mijloc a bronzului a 
cuprins întregul podiş al Transilvaniei. Repre¬ 
zentanţii acestei epoci sînt printre cei mai 
îndepărtaţi strămoşi direcţi ai poporului nostru, 
făcînd parte din marele val de indoeuropeni 
care a dat naştere tracilor — acel neam despre 
care, cu secole mai tîrziu, Herodot spunea că, 
după inzi, ar fi cel mai numeros din lume. 

Cultura lor materială — avînd multe puncte 
de contact cu aceea miceniană — este ilustrată 
deopotrivă prin producţia armelor şi prin cera¬ 
mica cu forme variate si decor boeat. 

f O 

Pe platoul de pe dealul Turcului au fost 
găsite arme, vase, statuete, podoabe, de ase¬ 
menea numeroase vetre cu fata de lut arsă. 

> 

O astfel de vatră, poate o masă votivă, splendid 
decorată cu spirale, se află astăzi în Muzeul 
Siehisoarei. 

O » 

Invaziile sciţilor si cehilor au afectat si valea 

> 1 > f 

Tîrnavei Mari, numeroase fiind descoperirile 
arheologice privind acele îndepărtate vremuri 
de zbucium. între timp triburile dace s-au 
organizat temeinic, construind numeroase forti- h drum spre cetate 

ficaţii si cetăti, unele redutabile, ca acelea din 
munţii Orăştiei sau de la Piatra Craivii. Şi la 
Sighişoara a existat probabil o asemenea cetate, 
strajă a văii Tîrnavei pe care din totdeauna a 
trecut unul din marile drumuri ale Transil¬ 
vaniei. 

Pe acelaşi drum au ajuns aici romanii, cuce¬ 
ritori ai Daciei, în urma războaielor purtate de 
Traian. 

Platoul dealului Podmoale, situat la cîteva 
sute de metri de dealul Turcului, a găzduit un 
mic castru ale cărui unităţi de pază făceau parte 
din Legiunea a XlII-a Gemina. 

Urmele romane abundă în zona Sighişoarei, 
vestigiile arheologice fiind o mărturie directă 
a intensei colonizări care a avut loc în aceste 
părţi ale Transilvaniei. Importanţa strategică 
a locurilor, valoarea lor economică, cadrul 
natural prielnic vieţuirii explică pe deplin 
înmulţirea şi prosperitatea aşezărilor. Şi aici, 
în undele mereu liniştite ale Tîrnavei se oglin¬ 
deau — în zile de fierbinţeală, la ceasurile de 
odihnă — chipurile unor oameni, daci şi ro¬ 
mani, din al căror intim amestec avea să se 
nască poporul român. 

Nici retragerea administraţiei romane sub 
împăratul Aurelian (la anul 271), nici repetatele 
valuri de năvălitori, care de-a lungul sutelor 
de ani s-au abătut pe aici, nu au reuşit să tul¬ 
bure fundamental viaţa populaţiei daco-romane 
care, înfruntînd desele vîltori, şi-a continuat 
cu statornicie existenta. 


Turnul cu Ceas domină^ înalt 
51 semeţe împrejurimile^ intro- 
ducînd în peisaj o notă de 
pondere şi durabilitate 

De sute de ani, alături de 
cadranul ceasornicului, statuile 
ce intruchipeai^ă zeităţile . . . 
săptămînii, îşi cedează una 
alteia locul, marcînd neobosita 
scurgere a timpului 








Monedele din epoca postaurcliană găsite la 
Sighişoara vin să confirme că vieţuirea po¬ 
pulaţiei autohtone a avut un puls mereu viguros 
şi în această parte de ţară. 

Pătrunderea slavilor a grăbit procesul de 
constituire a micilor formaţii administrative si 

i t 

a voievodatelor, cum au fost — la venirea ma¬ 
ghiarilor — acelea, deseori pomenite în cronica 
lui Anonymus, conduse de Menumorut, Gelu 
si Glad. 

spicuiri din Siui^eulde Istorie: 



Ceramică autohtonă prefeudală cu forme tradiţionale 


Dinspre oraşul de jos, paşii trec 
prin cele două curţi de acces ale 
intrării principale în cetate 









Începînd cu mijlocul secolului al Xll-lea, 
către părţile de sud ale Transilvaniei, în zona 
dintre Tîrnave şi Olt, au pornit să vină grupuri 
de colonişti originari din Flandra, de pe 
Mosela, ori din Saxonia, goniţi din ţara de 
baştină de exploatarea feudală, atraşi în aceste 
părţi de privilegiile acordate de regii Ungariei, 
interesaţi să-şi asigure paza graniţelor. 

Martor la atîtea prefaceri, dealul de peste 
Tîrnava vede acum ridicîndu-se pe platoul său 
o nouă aşezare care intră pentru prima oară în 
istoria medievală la anul 1280 sub denumirea 
de « Castrum sex». De aici încolo, povestea 
Sighişoarei se deapănă fără întrerupere pînă în 
zilele noastre. 

în partea de jos a dealului Lunca Poştei, pe 
un vechi făgaş de rîu, se încovoaie oraşul de 
jos în care casele se înşiră cuminte ca boabele 
într-un şirag. La mijloc, înconjurat de brîul 
roşu al acoperişurilor, se înalţă un deal izolat, 
pe a cărui spinare povîrnită se răsfaţă în 
soare, de veacuri, cetatea Sighişoarei. Dincolo 
de ea, străluce ici colo, furişîndu-se printre 
răchiţi, veşnic călătoarea Tîrnavă, iar mai 
departe albăstreşte în zare dealul Turcului. 

Centrul de interes al panoramei este chiar 
dealul cetăţii, care domină cu atîta semeţie 
împrejurimile cu ale sale două platouri, în 


■4r-Turnul Croitorilor, de o nobilă simplitate, 
străjuieşte cea de-a doua poartă a cetăţii 

legătură cu care s-au înseilat principalele eve¬ 
nimente din istoria aşezării. 

Două construcţii accentuează silueta pre¬ 
lungă a cetăţii: Biserica din Deal, pe platoul 
de sus, şi Turnul cu Ceas, pe cel de jos. 

Acolo, pe platoul de sus, în mijlocul căruia 
stă încremenită, de peste cinci sute de ani, 
greoaie, ciudată şi sumbră. Biserica din Deal, 
pare să se fi înjghebat, încă din secolul al 
Xll-lea, o primă aşezare fortificată. Turnuri de 
colţ, un donjon şi o capelă par să fi fost prin¬ 
cipalele construcţii ale acestei cetăţui care, prin 
extindere, a dat naştere Sighişoarei de mai 
tîrziu. 

Poziţia prielnică şi hărnicia locuitorilor au 
sporit cu iuţeală mărimea şi prestigiul aşezării 
care, pentru prima oară în anul 1376, este 
pomenită în rîndul oraşelor transilvănene. 

Dezvoltarea producţiei meşteşugăreşti a per¬ 
mis organizarea breslelor şi, o dată cu aceasta, 
constituirea unei comunităţi orăşeneşti capa¬ 
bilă să ridice edificii impozante şi să le apere, 
înconjurîndu-le cu ziduri de cetate. Probabil 
la sfîrsitul secolului al XlV-lea întregul deal 
era fortificat; zidul de incintă, lung de 930 m, 
a fost neîncetat întărit, ajungînd în cele din 
urmă să aibă 14 turnuri, fiecare construit şi 
păzit prin grija unei bresle. în punctul cel mai 
înalt al cetăţii se afla puternicul Turn al Aura¬ 
rilor. De forme şi proporţii diferite, cu patru 
sau mai multe laturi, turnurile acestea impună¬ 
toare, ca şi zidurile de incintă, înalte pînă la 

Instantanee 











10 m, sînt mărturia vremurilor în care sighi- 
şorenii trebuiau să vegheze neîncetat ca oraşul 
lor să nu fie încălcat de armatele marilor feudali 
ori de acelea, atît de pustiitoare, ale turcilor 
care, o dată cu secolul al XlV-lea, s-au arătat 
tot mai des pe drumurile Transilvaniei. Sub 
paza acestor ziduri şi turnuri viaţa Sighişoarei 
continua să pulseze simplă şi firească. înghe¬ 
suite de-a lungul străzilor înguste, casele 
construite temeinic, cu ziduri puternice de 
piatră, ascundeau, atunci ca şi acum, grădini 


Prmâverile Sighişoarei . 












La tot pasul întilneşti străzi 
înguste, deasupra cărora se 
încovoaie sprinten arce de sprijin, 
case construite temeinic, cu 
puternice caiduri de piatră . . . 



încărcate cu flori. Lipsa spaţiului de construit 
cerea ingeniozitate pentru rezolvarea proble¬ 
melor producţiei meşteşugăreşti, şi aşa se explică 
acele poduri înalte care serveau ca depozite 
de materiale, adăugind totodată, prin formele 
lor bizare, o notă de pitoresc construcţiilor. 

în încăperile boltite ale atelierelor, la lumina 
puţină care se strecura prin ferestre ori la 
palida pîlpîire a luminărilor de ceară, meşterii 
sighişoreni făureau fără încetare produse felu¬ 
rite care, vîndute prin tîrguri, duceau tot mai 
departe faima meşteşugului lor. Legăturile 
comerciale care din totdeauna au strîns lao¬ 
laltă cele trei ţări româneşti, au prins în densa 
lor reţea si cetatea tîrnăveană, favorizînd une- 
ori şi dezvoltarea unor raporturi cu caracter 
politic. 

Străzile înguste ale oraşului au răsunat, în 
anii 1431 — 1435, sub paşii lui Vlad, supranumit 
Dracul, pentru că, fiind cavaler al ordinului 
Dragonului, purta pe arme însemnele acestui 
ordin care îşi propusese izgonirea turcilor din 
ţările creştine. La adăpostul turnurilor cetăţii 
ospitaliere, Vlad şi-a pregătit urcarea pe tronul 
Ţării Româneşti, pe care l-a şi dobîndit în 
decembrie 1436 prin răsturnarea lui Alexandru 
Aldea. La Sighişoara, voievodul muntean nu 
venise doar ca un pribeag visător de mărire. 



« Casa cu Cerb», unul dintre 
cele mai vechi edificii din cetate 





















«Oraşul de josr) 


Stăpînitor al întinselor feude din Ţara Făgă¬ 
raşului, el fusese încoronat încă din 1431 la 
Niirenberg, ca domn al Ţării Româneşti, chiar 
de către împăratul Sigismund de Luxemburg. 
La Sighişoara, în monetărie proprie, ambi¬ 
ţiosul voievod si-a bătut acea frumoasă monedă 
> » 

care a cunoscut o largă circulaţie pe întregul 
cuprins al Transilvaniei. 

Tăpşanul cel mai înalt al platoului de sus 
este dominat de silueta Bisericii din Deal, 
începută încă din secolul al XlV-lea. Inscrip¬ 
ţiile aflate pe ziduri indică mai multe etape de 
construcţie. Mai elocvent însă decît toate 
aceste însemnări este edificiul însusi, cu a sa 
varietate de stiluri arhitecturale, cu a sa struc¬ 
tură, dezaxată, cu stîngăciile de proporţionare. 

Zidurile de piatră şi acoperişul înalt de ţiglă 
roşie ale bisericii sînt încărunţite de ploi, de 
arşiţă si vreme. De pătrunzi înăuntru ai senzaţia 
unei adormiri în care orele îşi pierd dimen¬ 
siunea. în liniştea aceasta solemnă se aude 

i 

doar clinchetul plăcilor de geam care se mişcă 
în lăcaşurile lor metalice şi, uneori, steagurile 
breslelor — mari petice obosite de bătrîneţe 
ce stau desfăşurate din balconul orgii — îşi 
alătură şoptirile de mătase ca pentru a repovesti 
cîte ceva din vremurile de odinioară. Pe pere¬ 
tele de către miazănoapte, un zugrav a adunat 
feţi frumoşi, balauri şi cosînzene pentru o 
poveste pe care cărţile o numesc legenda 
Sfîntului Gheorghe. Arhangheli şi draci con- 

vieţuiesc paşnic pe zidurile austere privind 
spre vizitatori cu o ameninţare de care nimeni 
nu se mai teme. Altare pictate, pietre de mor- 
mînt — două datorate sculptorului transil¬ 
vănean din secolul al XVII-lea Elias Nicolai. 
în cor, o frumoasă strană, în stilul Renaşterii, 
cu intarsii din lemn de tisă, ilustrează, ca şi 
altarele pictate în aceeaşi vreme, un moment 
de strălucire din viaţa artistică a Sighişoarei 
în prima jumătate a secolului al XVI-lea. 

Secolul al XVI-lea. Scăpată din strînsoarea 
regatului de la Buda îngenuncheat în urma 
dezastrului de la Mohaci (1526), Transilvania 
străbate acum o epocă de puternic avînt econo¬ 
mic şi artistic, deşi tulburările de tot felul nu au 
lipsit. Mai mult decît alte oraşe, datorită poziţiei- 



Casă amintind, prin ferestrele-i 
bigeminaie, goticul venefian 














cheie, Sighişoara trăieşte din plin evenimentele 
timpului — luptele pentru supremaţie şi fră- 
mîntările reformei fiind cele mai importante. 

în anul 1530 drumurile Tîrnavei sînt străbă¬ 
tute de ostile lui Petru Rares aureolate de stră- 

f 9 

lucitoarea victorie de la Feldioara, în care 
Ferdinand de Habsburg văzuse prăpădindu- 
i-se nu numai armata ci şi ambiţiile sale de 
pretendent la stăpînirea Transilvaniei. Auto¬ 
ritatea marelui voievod moldovean, extinsă 
pentru scurtă vreme asupra întregii Transil¬ 
vanii, era încă şi mai puternică pe Tîrnave 
datorită feudei sale de la Cetatea de Baltă. 


Ziduri groase si sumbre tăinuiesc 
ganguri întunecate^ strecurate 
pe sub bolti. . . 

Stemele cu bourul Moldovei care stau încas¬ 
trate pe zidurile bisericii fortificate de la 
Boian sînt mărturia mută dar profund elocventă 
a stăpînirii lui Petru Rareş în aceste locuri. 

Dezvoltarea tehnicii de luptă prin folosirea 
tot mai intensă a armelor de foc a avut urmări 
imediate pentru cetatea sighişoreană. în faţa 
vechilor turnuri, reconstruite sau numai conso¬ 
lidate, au fost amenajate bastioane cu plat- 


Danielărk . . . 









forme pentru amplasarea tunurilor. Primul 
bastion pomenit în documente a fost construit 
în anul 1551 pe platoul de sus al cetăţii în faţa 
Turnului Aurarilor si se numea Bastionul lui 
Castaldo, în amintirea generalului care ordo¬ 
nase ridicarea lui. împrejurările istorice ca şi 
lipsa de respect pentru monumentele trecu¬ 
tului în secolele XVIII—XIX au condamnat 
la pieire atît Turnul Aurarilor cît şi Bastionul 
lui Castaldo. Amintirea lor este în mod neas- 

f 

teptat păstrată de legendele care se ţes în jurul 
unui mic turnuleţ aflat pe dealul Podeiului, 
în partea de apus a oraşului. Turnuleţul se 
numeşte «la chip» şi se povesteşte că sub el 
îşi doarme somnul de veci un paşă călare pe 
un elefant alb care venea în fruntea unei cum¬ 
plite oştiri cu gînd să prade Sighişoara, dar o 
lovitură de puşcă trasă din Turnul Aurarilor 
l-a ucis tocmai cînd ajunsese pe culmea dealului 
Podeiului, fapt care a convins pe turci să se 
întoarcă din drum. 

Legenda, ca atîtea alte legende, îşi are 
temeiul său istoric; în cronicile vremii se rela¬ 
tează că în anul 1612 Ştefan Bâthory a inten¬ 
ţionat să cucerească Sighişoara. Apariţia avan- 
gardei sale pe dealul Podeiului a fost întîmpi- 
nată de un puternic foc de artilerie din Bastionul 
lui Castaldo, printre victime fiind şi coman¬ 
dantul gărzii, Ajtany Gâspâr. Speriat de această 
rezistenţă Bâthory şi-a retras oştirea. 

Tot din secolul al XVI-lea se pare să dateze 
şi bastionul din faţa Turnului Cositorarilor, din 

care se oferă vizitatorului o minunată prive¬ 
lişte asupra oraşului de jos. Este un loc în 
care gîndurile pornesc chiar fără voie pe urmele 
istoriei — ciudăţenia evocato^e a siluetei 
turnului şi frumuseţea generoasă a perspectivei 
fiind invitaţii cărora nimeni nu le poate rezista. 

Contemporan cu zidul cetăţii, Turnul Cosi- 
torarilor si-a schimbat de mai multe ori înfă- 

I 

ţişarea de-a lungul timpului, fiind mereu 
adaptat tehnicii de luptă. Transformările succe¬ 
sive i-au modelat o expresie stranie: pe o bază 
dreptunghiulară se ridică un trunchi penta- 
gonal, deasupra căruia se lărgeşte, susţinut pe 
console robuste, un etaj octogonal prevăzut 
cu metereze şi guri de aruncare, întreaga 
construcţie fiind încununată de un acoperiş 
hexagonal, cu laturi inegale. Tencuielile ciuruite 
de gloanţe adaugă tuturor acestor neregulari- 
tăţi o înfiorare ce pare a se prelungi pe undele 
nevăzute ale aerului. 

Din liniştea de azi a bastionului să ne întoar- 
cern în istorie, la acel secol alXVI-lea, al cărui 
amurg a fost martorul trecătoarei măriri a lui 
Mihai Viteazul, stăpînitor luminat al tuturor 
ţărilor româneşti, reunite măcar pentru o 
clipă (1599—1600). Au urmat ani grei, de 
lupte neîncetate, cu incendii şi epidemii de 
ciumă, ani în care de mai multe ori soarta 
oraşului părea definitiv pecetluită. Istoria Sighi- 
soarei se înfăţişează sumbră si însîngerată, dar 
nu lipsită de bărbăţie şi frumuseţe. Devastată 
de valonii lui Basta, de oştirile lui Ştefan 

Turnul // emblema aparţinînd 
de mult stinsei bresle a fierarilor 



Csâki si Moise Secuiul, bîntuită de ciumă în 
1603 şi 1647, Sighişoara a trecut prin cea mai 
grea încercare din existenţa ei multiseculară 
în anul 1676, cînd mai mult de trei pătrimi 
din oraş au fost pîrjolite de un incendiu iscat 
din imprudenţă în oraşul de jos şi purtat de 
un vînt năpraznic pînă sus, în cetate. 

Sub semnul acestor împrejurări, prin truda 
locuitorilor care se îndîrjeau să întregească 
zidurile prăbuşite şi să trezească la viaţă turnu¬ 
rile căzute în ruină — s-a modelat treptat 
înfăţişarea Sighişoarei care s-a păstrat, fără 
schimbări esenţiale, pînă în zilele noastre. 

Promenadă de-a lungul Ridului 

de incintă al cetăţii 



Turnul şi Bastionul Măcelarilor 








Atunci, în acel secol al nenorocirilor care a <.<.Scaraacoperită»pare un tune! 

fost secolul al XVII-lea, au fost reconstruite lumină 

sau modificate aproape toate turnurile cetăţii, 

au fost refăcute bolţile prăbuşite, au fost 

înălţate acoperişuri noi, mai vesele parcă şi 

mai semeţe decît cele de mai înainte. Cu 

O rîvnă vrednică de luare aminte, cetatea 

Sighişoarei s-a ivit de fiecare dată dintre 

propriile ruine, mereu mai frumoasă şi mai 

atrăgătoare. 



Fantezii de toamnă tîr^ie , . . 














Solemna înfăţişare a Bisericii 
din Deal; de pătrun^^i înăuntru^ 
ai sent(aţia unei adormiri in 
care orele-şi pierd dimensiunea 
































î/7 exterior^ privirea îniîlneşte 
severitatea şi /7ecli/7tirea Ridu¬ 
rilor de piatră 



Oglinda cea mai vie a efortului de supra¬ 
vieţuire, a clocotului de energie, a dorinţei de 
frumuseţe o dă, înaintea tuturor celorlalte edi¬ 
ficii sighişorene. Turnul cu Ceas. Măcar din 
fuga trenului ori din culorile cărţilor poştale 
ilustrate, înfăţişarea sa semeaţă, cu acoperişul 
din ţiglă smălţuită, cu turnuleţele sprinţare 
aşezate pe colţuri, cu roata uriaşă a ceasului, 
sub care rînjesc dinţii laţi ai consolelor de 
zidărie, rămîne întipărită în memorie şi ajunge 
să reprezinte un simbol al Sighişoarei. 

Şi, de fapt, este un asemenea simbol. Aşezat 
în partea de răsărit a platoului inferior al cetăţii. 
Turnul cu Ceas domină, înalt şi semeţ, deopo¬ 
trivă oraşul de jos şi vecinătăţile, introducînd 
în peisaj o notă de putere şi durabilitate. 

Contraforfii Bisericii din Deal 
si cei ai Bisericii Mănăstirii 












Povestea lui începe probabil în secoli^l al 
XlV-lea, cînd a fost construit ca turn al porţii 
principale — cealaltă poartă se află în paza 
Turnului Croitorilor, în latura dimpotrivă a 
cetăţii — şi ca reşedinţă a sfatului comunal. 
Cele patru turnuleţe care îi încununează acope¬ 
rişul erau semnele autonomiei jurisdicţionale 
a oraşului care, prin sfatul său, putea aplica 
pedeapsa capitală. « Dreptul săbiei » — jus 
gladii — era un drept de autoritate şi prestigiu 
de care nu dispuneau decît oraşele importante 
ale Transilvaniei. Mai tîrziu, în secolul al 
XVII-lea, cele patru turnuleţe şi-au pierdut 
semnificaţia iniţială, fiind introduse doar ca 
motiv decorativ în plastica arhitectonică a 
turnurilor, aşa cum s-a întîmplat şi în cazul 
multor biserici româneşti de lemn din Ţara 
Căpuşului sau din Maramureş. 

Dubla sa funcţie — de principal turn de 
apărare şi de adăpost al autorităţii comunale — 
explică grija cu care a fost înconjurat de 
localnici, aspectul său sever şi sărbătoresc 
totodată. 

înalt de 64 m. Turnul cu Ceas surprinde 
prin neaşteptata dar fericita împerechere a 
severităţii zidurilor robuste si greoaie cu 
exuberanţa de formă şi culoare a acoperi¬ 
şului care se avîntă spre cer printr-o fleşă 
prelungă. 

Precedat, către oraşul de jos, de o puternică 
barbacană, prevăzută cu porţi şi metereze. 
Turnul cu Ceas a fost neîncetat consolidat si 

adaptat nevoilor de apărare ajungînd ca, în 
partea zidită, să-şi găsească expresia deplină 
abia către sfîrsitul secolului al XVI-lea. în 
paza zidurilor sale groase de peste doi metri 
se aflau nu numai porţile cetăţii, dar şi arhiva 
şi trezoreria oraşului. Faţadele drepte, fără 
ornamente, străpunse ici colo de cîteva ferestre 
mici, sînt de o severitate apăsătoare, doar 
consolele masive care susţin ultimul etaj 
introduc în compoziţie un puternic joc de 
umbră şi lumină, conturînd o expresie plină 
de forţă. 

în încăperile mici ale Turnului cu Ceas este 
găzduit astăzi Muzeul Sighişoarei. O adevă¬ 
rată istorie cuprinsă mai întîi în cioburi şi 
unelte de piatră, în meşteşugite lucrări de tot 
felul făurite de meşterii sighişoreni, mai apoi, 
în machete şi hărţi, în fotografii şi diagrame. 
O istorie pe care o străbaţi trecînd din cameră 
în cameră, urcînd de la etaj la etaj. Ajungînd 
sus de tot, în foişorul cu arcade de lemn care 
încununează edificiul, privirea evadează spre 
zările albăstrii, cuprinzînd în căucul ei minu¬ 
nata panoramă a oraşului, strălucind voios sub 
soarele înalt al amiezelor de vară. 

Bătrînele zidiri ale cetătii se văd de la această 

9 

înălţime ca într-o nălucire de basm. Oameni 
şi fapte îşi tăinuiesc fiinţa în pietrele acestor 
zidiri care constituie laolaltă un alt muzeu — un 
muzeu în care viaţa continuă să pulseze adău¬ 
gind fără încetare noi file în cronica pe care am 
răsfoit-o pînă aici. 

Cotidiene 













în apele mereu curgătoarei Tîrnave, cetatea 
de pe deal s-a oglindit cînd cu chipul răvăşit 
de deznădejde, cînd surîzătoare şi senină. 

Să hoinăreşti prin cetatea Sighişoarei ascul- 
tînd sunetul paşilor multiplicîndu-se în tăcerea 
străzilor înguste, să te opreşti în faţa monu¬ 
mentelor ei încercînd să le descifrezi înţelesul, 
să te abandonezi odihnei pe pajiştea unui deal 
de unde întregul oraş pare desprins dintr-o 
stampă medievală . . . 

Să pornim deci din piaţa principală a ora¬ 
şului de jos într-o plimbare mai lungă prin 
cetate. Stradela cetăţii, îngustă şi înclinată, 
conduce printre case scunde dar cu ziduri 
puternice, spre clădirea Casei de cultură, pe 
deasupra căreia se vede scăpărînd în soare 
acoperişul Turnului cu Ceas. Dincolo de gangul 
care trece pe sub clădire. Turnul apare fantastic 
şi uriaş, precedat de zidul scund dar puternic 
al barbacanei. în stînga, lîngă stradela pie¬ 
truită, se află un fel de umbrar: «Gangul 
femeilor bătrîne», amenajat în secolul trecut 
pentru a înlesni circulaţia pe timpul iernii. 
Depăşind poarta barbacanei, efectul de perspec¬ 
tivă conferă Turnului cu Ceas o impresionantă 
monumentalitate. Aici, mai mult decît oriunde, 
masa aceasta strivitoare de zidărie în care se 
deschid ameninţătoare gurile de aruncare, pe¬ 
reţii goi si sumbri care tăinuiesc ganguri 
întunecate, toate laolaltă se adună într-o zgu¬ 
duitoare evocare a evului mediu cu spaimele şi 
nesiguranţele sale. 


Angajate într-im dialog se cui ar y 
Turnul Cositorarilor // Turnul 
cu Ceas se privesc peste acope¬ 
riturile caselor înşirate de-a 
lungul i^idului cetăţii 

'Lumini si umbre . . . 













o casă cu liniate // muşcate 














Către oraşul de jos, cetatea era 
apărată de o puternică barbacană 
prevă^^ută cu porţi şi metereze 



Cu^a Vodă, una dintre cele 
mai pitoreşti străzi ale cetăţii 






Acalmie matinală. . . 






^.uminte^ în aşteptarea 

stăpînului . . . 




De forme şi proporţii diferite^ 
turnurile acestea impunătoare 
stau mărturie vremurilor . . . 

Turnul Trînghierilor 





Veche piatră faî:erarâ 



Uriaşul paralelipiped al Tur¬ 
nului Croitorilor 















Pătrunzînd în cetate, privirea se opreşte pe 
faţada unei case amintind prin ferestrele-i 
bi^eminate goticul venetian. Este o veche 
casă de patrician, care îşi datorează aspectul 
exterior « modernizării» din secolul trecut în 
spiritul neogoticului. în partea dreaptă, Bise¬ 
rica Mănăstirii se mîndreşte a fi cea mai 
veche fundaţie din cetate, datînd din secolul 
al XlII-lea. Formele sale armonioase, elemen¬ 
tele vechi arhitectonice pe care le păstrează, 
ca şi altarul în stil baroc Knorpel, realizat în 
jurul anului 1680 de către sculptorul johan 
Vest şi pictorul Jeremias Stranovius, sînt sufi¬ 
ciente argumente pentru a considera cu real 
interes acest monument. 

Lăsînd în stînga o străduţă îngustă deasupra 
căreia se încovoaie sprinten un arc de sprijin, pe 
sub rotundul căruia o lungă perspectivă se des¬ 
chide pînă la Biserica din Deal, drumul continuă 
spre vechea piaţă a cetăţii — azi Piaţa Alexandru 
Petofi. 

Linişte. Cei cîtiva arbori care îsi rotesc 

9 9 9 

coroanele sînt singurii locuitori statornici ai 
acestei pieţe în care odinioară clocotea întreaga 
viaţă a oraşului. Aici se ţineau tîrgurile prin¬ 
cipale, aici, sub ochii mulţimii fremătătoare, se 
judecau procesele capitale, aici era stîlpul 
infamiei, aici . . . Trecutul s-a risipit ca un 
fum si, în liniştea de azi, amintirile s-au furişat 

în casele din jur, ivindu-se doar cînd şi cînd ^ îndreptată spre 

în calea celor ce le caută. cer. Turnul Cojocarilor 

Străzi înguste, case vechi şi turnuri. Printr-un 
pasaj carosabil se poate ajunge la Turnul 
Croitorilor, uriaş paralelipiped străjuind ver¬ 
tical cea de-a doua poartă a cetăţii. Tot pe aici 
se poate ajunge pe strada Tîmplarilor, cu case 
pitoreşti, sau la aleea care însoţeşte zidul de 
incintă. 

Tot din Piaţa Petofi porneşte spre deal 
strada Cuza-Vodă care urcă printre case cu 
faţade felurit colorate pînă sub coasta care 
desparte platoul inferior de platoul superior 
al dealului. De aici mai departe vizitatorul 
poate alege străduţa cu pantă lină «Ocolul», 
care se apropie de zidul de incintă într-unul 
din cele mai frumoase locuri ale sale, sau poate 
merge de-a dreptul, urcînd cele 175 trepte 
de lemn ale scării acoperite, construită în 
1660-1662. 

Ajungem din nou pe platoul superior în 
preajma Bisericii din Deal. Orizontul se desfă¬ 
şoară larg, peste dealuri şi văi pînă departe. 
De aici se vede cîmpia de la Albeşti, unde a 
căzut la 31 iulie 1849 poetul Alexandru Petofi. 

în Sighişoara, confruntarea dintre trecut si 
prezent capătă semnificaţii adînci şi ample rezo¬ 
nanţe. Cetatea de pe Deal pare coborîtă, cu 
alai de turnuri, direct din istoria evului mediu, 
în mijlocul prezentului care a ridicat, în valea 
Tîrnavei, cel mai mare combinat de faianţă 
si sticlă din tară, cartiere noi cu blocuri de 
Strania înfăţişare a locuinţe. Atît de bătrînă, cetatea întinereşte 

Turnului Cositorarilor neîncetat prin oamenii care o locuiesc. 

Oraşul de jos se desfăşoară la poalele cetăţii^ colorat şi 
pitoresc ca-n basmele cu pitici . . . 


Străbătînd străzile Sighişoarei, vizitatorul se 
află faţă în faţă cu istoria, o istorie a trecutului, 
de mărire si amărăciune, si o istorie contem- 
porană. 

Două epoci, două lumi. 

Turnurile au rămas solitare, cu poveştile 
lor tăinuite în file de cronică. Istoria nouă se 
scrie cu litere mari. Prezentul este pretutin¬ 
deni în jur, el clocoteşte în inimile oamenilor, 
ridică schele, construieşte uzine. 

O călătorie de-a lungul străzilor înguste ale 
cetăţii sighişorene nu este doar o simplă 
întoarcere în trecut: prin contrastele pe care 
le acuză, prin ritmurile pe care le confruntă, 
ea este mai mult o ancorare în prezent, în lumea 
vie a Sinhisoarei reîntinerite. 

O » 

Plastică hibernală. . . 

